Document ID: /roh_data/filtered/fineweb-2-filterrobots_roh.jsonl.gz/27689

La fundaziun Vnà ha envidà a la populaziun ad ina radunanza per fundar ina societad purtadra per la butia dal vitg. In quella radunanza han ils preschents decis da sa participar mintgin cun 200 francs l’onn vid la nova butia. Cun quel import prevesan ins da pajar il fit per las localitads.
La gestiun vegn manada ad agens custs. La nova manadra, Wanda Hopmann da Ramosch, prevesa d’avrir la nova butia tranter la mesadad d’avrigl e l'entschatta da matg.
La posta resta enavant a Ramosch
Tenor infurmaziuns da Wanda Hopmann resta l'uffizi da posta vinavant en butia. La posta sez aveva l'onn passà communitgà da betg cuntinuar cun in uffizi da posta a Ramosch.
Ils possessurs da la butia da fin qua han manà quella durant 35 onns. Per la fin da l'onn avevan els annunzià da vulair serrar la butia. La fundaziun Vnà e vegnida activa, ha distribuì in questiunari ed evaluà l’interess. Passa 100 persunas avevan s’annunziadas.
Uss resta la butia a Ramosch finalmain averta era en avegnir.
RTR novitads 06:00